Aquesta informació es va publicar originalment el 8 de setembre de 2017 i, per tant, la informació que hi apareix fa referència a la data especificada.

Després de l'èxit de Anaven lents perquè anaven lluny que va servir per promocionar la candidatura de la CUP per al 27-S, arriba Ara comença el Mambo!, segona part i pel·lícula del referèndum del pròxim 1 d'octubre. La CUP ha recuperat la furgoneta del procés i la llança per un barranc, en una al·legoria de la fi d'aquesta fase un cop s'han aprovat les lleis del referèndum i de transitorietat.La furgoneta és empesa costa amunt per una vintena de persones, entre elles els exdiputats David Fernández i Quim Arrufat i la diputada Gabriela Serra. Un cop el vehicle s'estimba, Anna Gabriel proclama "ara comença el mambo" i tot seguit el regidor de la CUP a Vic Joan Coma trenca i bat un ou,, en una al·lusió a la frase que va dir en un ple i que el va dur a l'Audiència Nacional per un presumpte delicte d'incitació a la sedició.El vídeo acaba amb desenes de persones ballant un mambo i amb diverses frases que fan referència al procés polític per arribar fins a l'aprovació de les lleis de desconnexió. Entre altres cites s'hi pot llegir "Caminante no hay camino" d'Antonio Machado o "El procés és el càstig" de Frank Kafka.En el vídeo electoral del 2015 de la CUP exdiputats com David Fernández o Quim Arrufat i alguns dels membres de la llista al 27-S com Antonio Baños o Anna Gabriel s'interpretaven a ells mateixos en una mena de road movie en què l'avaria de la vella furgoneta representava les dificultats per tirar endavant el procés sobiranista.

Mostra el teu compromís amb NacióDigital.

Fes-te subscriptor per només 5,90€ al mes, perquè és el moment de fer pinya.

Fes-te subscriptor